**Connie Brittonová** (angl. Connie Britton; \* 6. marec 1967, Boston, Massachusetts, USA) je americká herečka, známa z televízneho seriálu *Nashville*, za ktorý bola nominovaná na Zlatý glóbus.

Detstvo a mladosť
-----------------

Brittonová sa narodila ako Constance Elaine Womack v Bostone, Massachusetts. Svoje detstvo prežila v Rockville, v štáte Maryland. Má dvojča menom Cynthia. Ako sedemročná sa s celou rodinou presťahovala do mesta Lynchburg v štáte Virgínia. Vyštudovala ázijské štúdiá so zameraním na čínsky jazyk.

Po promócii v roku 1989 sa Brittonová (vtedy Womacková) presťahovala do New Yorku, kde strávila dva roky na divadelnej škole Neighborhood Playhouse School u Sanforda Meisnera.

Kariéra
-------

Brittonová počas štúdia na Neighborhood Playhouse Britton, debutovala v newyorskom divadle. Po ukončení štúdia Brittonová strávila ďalšie dva roky prácou v mimobroadwayských divadelných produkciách. V roku 1995 debutovala v celovečernom filme v komediálnej dráme *The Brothers McMullen*. Film bol relatívne úspešný a presťahovala sa do Los Angeles. 

Brittonová sa usilovala o hlavnú ženskú rolu vo filme *Jerry Maguire* z roku 1996 ale neuspela. V rovnakom roku začala hrať po boku Michaela J. Foxa a Heather Locklear v televíznom seriály *Všetci starostovi muži*. V televíznom seriály účinkovala do roku 2000. Neskôr hosťovala aj v televíznom seriály *Západné krídlo*. 

V roku 2006 sa objavila v niekoľkých epizódach televízneho seriálu *24*. V roku 2009 si zahrala po boku herečiek ako Carla Gugino, Marley Shelton, Adrianne Palicki a Sarah Clarke vo filme *Ženy v problémoch*.

V roku 2011 Brittonová hrala v prvej sérii televízneho seriálu *American Horror Story*. Za rolu v televíznom seriály bola v roku 2012 nominovaná na Primetime Emmy Award za vynikajúcu herečku v hlavnej úlohe v miniseriáli alebo filme. 

Po boku Hayden Panettiere sa objavila v televíznom seriály *Nashville*, kde za svoj herecký výkon získala pozitívne recenzie od filmových kritikov a získala svoju štvrtú nomináciu na Primetime Emmy Award a svoju prvú nomináciu na Zlatý glóbus. Vo februári 2017 Brittonová opustila seriál počas piatej série a objavila sa v neskorších častiach ako hosťujúca herečka. 

V roku 2016 sa pripojila k hereckému obsadeniu televízneho seriálu, prvej série *American Crime Story*. O rok neskôr, začala účinkovať v televíznom seriály *9-1-1*. V tom istom roku sa vrátila do televízneho seriálu *American Horror Story*, v ôsmej sérii Apocalypse, kde si zopakovala svoju rolu Vivien Harmon, z prvej série. V roku 2019 hrala v televíznom seriály *Dirty John*, kde za svoj herecký výkon získala svoju druhú nomináciu na Zlatý glóbus. 

Objavila sa v prvej sérii televízneho seriálu *Biely lotos*, z roku 2021 a od roku 2023 po boku Taylor Schilling, účinkovala v televíznom seriály *Dear Edward*.

Súkromný život
--------------

Brittonová používa ako umelecké meno svoje manželské meno. S investičným bankárom Johnom Brittonom sa vzali sa 5. októbra 1991 a rozviedli sa v roku 1995. Brittonová si v roku 2011 adoptovala syna z Etiópie.

V Dartmouthe koncom osemdesiatych rokov Brittonová študovala čínštinu a cez leto žila v Pekingu s budúcou americkou senátorkou Kirsten Gillibrand. 

Brittonová sa presťahovala do Nashvillu v štáte Tennessee v roku 2012, keď podpísala zmluvu na účinkovanie v hudobnej televíznej dráme *Nashville*. Druhý dom vlastní v Los Angeles, v Hollywoode, pod písmenom D ikonického nápisu. 

2. apríla 2014 sa stala desiatym veľvyslancom dobrej vôle Rozvojového programu OSN, agentúry OSN proti chudobe. V júni 2016 bola súčasťou Kampane za ľudské práva a objavila sa vo videu na počesť obetí streľby v nočnom klube Orlando.

Iné projekty
------------

Commons
* Spolupracuj na Commons Commons ponúka multimediálne súbory na tému **Connie Brittonová**

Externé odkazy
--------------

* Connie Brittonová v Internet Movie Database (po anglicky)
* Connie Brittonová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Connie Britton na anglickej Wikipédii.*

| * z
* d
* u
Držiteľky ceny Satellite pre najlepšiu herečku - televízny seriál (dráma) |
| --- |
| 1996 - 2020 | 
* Christine Lahti (1996)
* Kate Mulgrew (1997)
* Jeri Ryanová (1998)
* Camryn Manheim (1999)
* Allison Janneyová (2000)
* Edie Falcová (2001)
* CCH Pounder (2002)
* CCH Pounder (2003)
* Laurel Holloman (2004)
* Kyra Sedgwick (2005)
* Kyra Sedgwick (2006)
* Ellen Pompeová (2007)
* Anna Paquinová (2008)
* Glenn Closová (2009)
* Connie Brittonová (2010)
* Claire Danesová (2011)
* Claire Danesová (2012)
* Robin Wrightová (2013)
* Keri Russellová (2014)
* Claire Danesová (2015)
* Evan Rachel Wood (2016)
* Elisabeth Mossová (2017)
* Julia Robertsová (2018)
* Zendaya (2019)
* Olivia Colmanová (2020)
* Sarah Snook (2021)

 |

Autoritné údaje: * BnF: 14159227p
* GND: 1014006694
* ISNI: 0000 0003 6038 8484
* LCCN: no2002091075
* NK ČR: xx0225240
* VIAF: 222453807
* WorldCat: lccn-no2002091075